cyanic-selkie/wikianc huggingface dataset:
Pantropía
Pantropía é un neoloxismo que apareceu por primeira vez no ámbito da ciencia ficción. Foi acuñado polo escritor estadounidense James Blish en 1957 nunha serie de relatos recompilados baixo o título de "Sementes Estelares" ("The Seedling Stars"). A palabra deriva do grego; παν, todo e τρoπή, transformación.
Potencia rexional
]] No eido das relacións internacionais, unha potencia rexional é un estado que posúe poder nunha rexión xeográfica. Estas potencias definen a polaridade de todo complexo de seguridade rexional. Os estados que ostentan un poder e influencia por enriba do dos seus veciños nunha rexión do mundo posúen hexemonía rexional.
Operación chumbo fundido
Contexto
As eleccións lexislativas palestinas de 2006 deron como gañador á organización islámica Hamas, posteriormente denominada terrorista pola Unión Europea e mailos Estados Unidos de América. Hamas acadou o 44,45% dos votos (74 escanos) e Fatah, a segunda forza recibiu o 41,43% (45 escanos). Tralo conflito militar entre Hamas e Fatah, Hamas asumiu o control administrativo e Exipto pechou o paso fronteirizo de Rafah e Israel pechou os demais pasos fronteirizos e impuxo un bloqueo ó territorio en xuño de 2007. A situación de desesperación e de crise humana obrigou ós palestinos a racha-lo bloqueo mediante túneles subterráneos que conectaban a franxa de Gaza con Exipto, para levar comida e obxectos de primeira necesidade, así como produtos de contrabando. Israel afirmou que a través dos túneles Hamas estaba procedendo a armarse.
Ataque aéreo
Foi asasinado un dos líderes de Hamas, o profesor da Universidade Islámica Nizar Rayan, nun ataque na súa casa que resultou na morte a maiores de 9 mulleres, incluíndo 4 esposas e 11 dos seus fillos. Cinco persoas resulatron mortas nun ataque da aviación en Rafah, outra morreu no sur, e unha muller morreu tras un ataque a unha mesquita en Jabaliya.
Imperivm (saga)
Imperivm Civitas
Neste primeiro xogo da saga CIVITAS, contamos con cidades como Roma e Venecia, tamén hai unha serie de desafíos nos que segundo os puntos que gañes, irás aumentando na clasificación.
Flavio Xosefo
Obras
Escribiu máis de vinte libros de grande interese histórico. Porén Flavio Xosefo é máis coñecido por facer a referencia escrita a Xesús de Nazaret máis antiga. Concretamente trátanse de dous parágrafos dentro do volume Antiquitates Iudaicae. O primeiro deles é coñecido coma o Testimonium Flavianum, texto de autoría controvertida. Algúns estudosos defenden a súa autenticidade, outras defenden que foi un texto manipulado ou engadido polos copistas cristiáns da obra de Flavio Xosefo, aproveitándose do seu prestixio. O segundo texto, contido no capítulo 20 da citada obra, relata a morte de Santiago, facendo alusións a Xesús. Hai consenso en considerar este segundo texto veraz e auténtico.
Bimini, Bahamas
Xeografía
As illas máis grandes son Bimini Norte e Bimini Sur. O Distrito de Bimini tamén inclúe Cay Sae Bank, a máis de 100 km. ao sur, aínda que xeograficamente non é unha parte das illas de Bimini. Bimini Norte ten preto de 11 km. de longo e 210 m. de ancho. O seu principal asentamento é Alice Town, unha serie de tendas, restaurantes, e bares ao redor dunha soa estrada, coñecida como "Camiño do Rei".
A lenda da fonte da mocidade
Juan Ponce de León na súa procura da fonte da mocidade incluíu referencias a Bimini. Os arauacos ou taínos falaban dunha terra chamada "Beimini", onde a fonte púidose atopar. Aínda que a localización foi erroneamente asociada coas Bahamas, os indíxenas refírense a unha localización no golfo de Honduras. A expedición de León levouno a Florida, pero a fonte rumoréase que está dentro das piscinas de pouca profundidade de Bimini Sur. Hoxe en día hai un pequeno pozo de auga doce cunha placa conmemorativa da Fonte da Mocidade, localizada na estrada que conduce ó aeoportode Bimini Sur.
Rheobatrachus silus
Hábitat e distribucción
Rheobatrachus silus habitaba na rexión subtropical chuviosa de Australia, en regatos na selva pluvial, bosques esclerófilos húmidos e bosques en galería en alturas entre uns 350 ou 400 m a 800 m. O seu hábitat ocupaba menos de 1.400 km².
Forno dos Mouros (Toques)
O Forno dos Mouros é un dolmen datado no 3.000 antes da era actual. Está situado no lugar da Muruxosa (Paradela, Toques), na serra do Bocelo, preto do Camiño Real.
Nicolao Aleksandrovich de Rusia
Educación
As causas da súa enfermidade producen varías hipótese no diagnóstico dos médicos: segundo uns, deberíase a un arrefriado da columna vertebral tras caerse dun cabalo, segundo outros, sofre de reumatismo. Recoméndaselle un tratamento de baños de mar en Scheveningue, preto da Haia.
Compromiso matrimonial
Esperanzados nunha rápida recuperación, os seus pais deciden comprometelo no verán de 1864, coa princesa María Sofía Federica Dagmar de Dinamarca, segunda filla do rei Cristián IX de Dinamarca e de Luísa de Hesse-Kassel, e cuñada de Alberto Eduardo, Príncipe de Gales, herdeiro ao trono británico. Pero a pesar dos medicamentos, os baños e as masaxes, as dores do tsarévich agrávanse día tras día, e Nicolao andaba encurvado como un ancián.
Glicólise
Destino do piruvato e do NADH
O NADH pode usarse no anabolismo ou pode ceder os electróns que recolleu dos substratos da glicólise á cadea de transporte electrónico, pero dita cadea está na mitocondria (en eucariotas) e o NADH non pode atravesar a membrana mitocondrial. Pero pode entrar nas mitocondrias utilizando un conxunto de reaccións chamadas lanzadeiras (lanzadeira do malato e lanzadeira do glicerol-fosfato) nas que se converte primeiro noutra molécula que pode entrar na mitocondria, que, unha vez dentro da mitocondria, rexenera o equivalente de redución do NADH. Deste modo, o poder redutor do citosol pode pasar ao interior da mitocondria.
8º paso: Fosfoglicerato mutase
Isomerízase o 3-fosfoglicerato procedente da reacción anterior dando 2-fosfoglicerato. O encima que cataliza esta reacción é a fosfoglicerato mutase. O único que ocorre aquí é o cambio de posición do fosfato do C3 ao C2. Son enerxías similares e, por tanto, reversibles, cunha variación de enerxía libre de case cero.
Metropolitan Opera House
O Met é a maior institución de música clásica dos Estados Unidos, e anualmente ofrece unhas 220 representacións de ópera. A súa sede considérase un dos principais teatros de ópera do mundo, e un dos maiores. Cada tempada do Met esténdese desde setembro até maio, e presenta ao redor de 27 óperas nun programa de repertorio rotativo, con sete representacións semanais de catro títulos diferentes. De luns a sábado as representacións ofrécense pola noite, cunha función extra os sábados, xeralmente ás dúas da tarde.
O novo Met no Lincoln Center
O Met ofrece un servizo de transmisión radiofónica en directo. A primeira transmisión realizouse o 25 de decembro de 1931, cunha produción da ópera Hänsel und Gretel de Engelbert Humperdinck.
A Compañía de ópera do Met
O tenor canadense Edward Johnson foi o administrador xeral desde 1935 até 1950, e conseguiu conducir a compañía durante a Gran Depresión e a Guerra mundial, mantendo o nivel artístico. Zinka Milanov, Jussi Björling, Alexander Kipnis, Jan Peerce, Richard Tucker, Leonard Warren e Robert Merrill presentáronse ante o público do Met nesta época, mentres que Kirsten Flagstad reinou como a soprano wagneriana desta era. Kurt Adler, Sir Thomas Beecham, George Szell e Bruno Walter son algúns dos grandes directores contratados por Johnson.
Qadesh
Coñécense os nomes de tres reis de Qadesh: Suttarna (sobre -1350); Etakkama (sobre -1345) e Ari-Teshub (sobre -1330 – -1325).
Despois da vitoria do rei hitita Suppiluliumas I sobre o reino de Niya (ao sur de Alepo) dirixiuse ao sur, en dirección a Qatna, onde o rei Akizzi se someteu. A seguir, continuou avanzando cara a Apa (talvez Apina ou Upe, despois Damasco), rexión que, polo menos en parte, era controlada por Exipto. Neste momento Suttarna, rei de Qadesh (vasalo exipcio) e o seu fillo Aitaqqama, que talvez se sentiron ameazados, atacaron aos hititas, a pesar de que este non fixo ningún movemento para atacar Qadesh. O rei hitita derrotounos e refuxiáronse na cidade de Abzuya, cidade que foi asediada e conquistada, e Suttarna, o seu fillo e outros familiares (fillos, irmáns) feitos prisioneiros (igualmente marcharon co rei para Hatti). A seguir o rei hitita estableceu como rei vasalo a Aitaqqama (Etakkama), pero, despois da saída dos hititas, o novo soberano insistiu nunha carta na súa lealdade ao faraón.
Qadesh, que había uns 150 anos que era vasalo de Exipto, aliouse cos hititas; sobre -1300 foi dominado efemeramente por Seti I. Ramsés II preparou unha expedición militar como resposta. Os dous exércitos chocaron na zona do río Orontes, preto da cidade, e librouse a chamada batalla de Qadesh entre hititas e exipcios; os exipcios atribuíronse a vitoria, pero crese que foi máis ben favorábel aos hititas; a data da batalla non está establecida definitivamente, pero foi sobre o -1285. Qadesh permaneceu baixo influencia hitita e restou no seu poder durante un século cono estado vasalo.
Paul Millsap
NBA
Foi seleccionado por Utah Jazz na 47ª posición da segunda rolda do Draft da NBA de 2006, sorprendendo pola súa elección tan baixa. A finais de 2006, varios analístas deportivos colocaban a Millsap como candidato ao Rookie do Ano. Sorprendeu a todos polo seu gran ano rookie, demostrando ser un auténtico "roubo de draft". Conseguiu 6 dobres-dobres, e fixo unha media de 6,8 puntos, 5,2 rebotes, 0,9 tapóns e un 52,5% en tiros de campo (17º mellor na NBA) en 82 partidos. O seu tempo en cancha incrementouse tras a lesión de Carlos Boozer, aínda que só disputou un partido como titular en toda a tempada. Foi seleccionado no segundo mellor quinteto de rookies da NBA da temporada.
Luxemburgo (cidade)
Luxemburgo é unha das capitais de facto da Unión Europea (xunto a [Bruxelas]] e Estrasburgo), xa que é a sede de varias institucións,  axencias e  organismos da Unión Europea, incluído o Tribunal Europeo de Xustiza, o Tribunal de Contas Europeo, o Secretariado do Parlamento Europeo, o Banco Europeo de Investimentos, o Fondo Europeo de Investimentos e o Mecanismo Europeo de Estabilidade.
Historia
Cando, en 1890, o Gran Duque Guillerme III morreu sen herdeiros masculinos, o Gran Ducado pasou das mans holandesas a unha liña independente baixo Adolfo de Luxemburgo. Así, Luxemburgo, que ata agora só era independente en teoría, converteuse nun país verdadeiramente independente e a cidade de Luxemburgo recuperou parte da importancia que perdeu en 1867 ao converterse na capital dun estado totalmente independente.
Despois da guerra, Luxemburgo puxo fin á súa neutralidade e converteuse en membro fundador de varias institucións intergubernamentais e supraternamentais. En 1952, a cidade converteuse na sede da Alta Autoridade da Comunidade Europea do Carbón e do Aceiro. En 1967, a Alta Autoridade fusionouse coas comisións das outras institucións europeas; aínda que a cidade de Luxemburgo xa non era a sede da CECA, albergou algunhas sesións parciais do Parlamento Europeo ata 1981. Luxemburgo segue sendo a sede do secretariado do Parlamento Europeo, así como do Tribunal Europeo de Xustiza, o Tribunal de Contas Europeo e o Banco Europeo de Investimentos. Varios departamentos da Comisión Europea tamén están radicados en Luxemburgo.
Terras do Eume FG
2016/2017
7ª Liga Galega de Fútbol Gaélico de Segunda División
Oligoelemento
Os oligoelementos son o ferro, cinc, cobre, manganeso, selenio, cromo, iodo, flúor, xofre e arsénico.
Río Genil
Conca
A conca hidrográfica do Genil, dependente da conca hidrográfica do Guadalquivir, abarca 8.278 km², sendo case tan grande como a Comunidade de Madrid, e unha lonxitude de máis de 300 km, comprendendo parte das provincias de Granada, Xaén, Málaga, Sevilla e Córdoba.
Celtic Kings: The Punic Wars
Galos
As unidades dos galos son: Guerreiro, arqueiro, guerreiro con hacha, lanceiro, xinete, guerreira e druida.
Rosa Álvarez
Rosa Álvarez Cabo, nada en Carballeda de Avia o 5 de outubro de 1950, é unha actriz e directora teatral galega.
Major League Soccer
Historia
Nos seguintes anos o número de equipos que compoñen a liga foi crecendo ós poucos, ata chegar ós 18 equipos que actualmente compiten cada ano polo campionato.
Qatna
Historia
Durante a campaña siria de Suppiluliumas I, sobre o -1340, Akizzi de Qatna pediu axuda a Akhenaton, pero non a recibiu, e caeu en mans dos hititas, sendo saqueada e os habitantes deportados a Hatti. No seu lugar como poder rexional emerxeu o reino de Nuhase.
Renac
Renac (en Ranneg, e en galó: Renac) é unha comuna francesa do departamento de Ille e Vilaine, na Bretaña.
Brooklyn Nets
Ingreso na NBA
Debido á baixa asistencia de público ao pavillón e á mala situación financeira en Long Island, Boe decidiu trasladar a franquía de volta a Nova Jersey antes do inicio da tempada. Os Knicks, unha vez máis, convertéronse nun obstáculo e ameazaron con bloquear o movemento porque sería infrinxir os seus dereitos territoriais exclusivos sobre Nova Jersey. Os Nets responderon demandando aos Knicks sobre a base de que as súas accións violaban as leis antimonopolio. O preito resolveuse grazas á da intervención da liga e do estado de Nova Jersey, os Nets acordaron pagar outros 4 millóns de dólares polo seu dereito a trasladarse.
Reconstrución
A temporada voiu aínda máis mudanzas para os Nets. O primeiro foi unha renovación da marca do equipo, instaurando un novo logotipo e novos uniformes. O segundo foi o estilo de xogo do equipo, o cal logrou que o equipo xogase mellor, gañase 43 partidos e se clasificase para os playoffs. Os Nets, que ocuparon a oitava praza no cadro de eliminatorias, tiveron que xogar ante os Chicago Bulls de Jordan, Pippen e Rodman. A eliminatoria saldouse cun 3-0 para os de Illinois, aínda que os Nets estiveron a piques de dar a sorpresa nos dous primeiros partidos, onde perderon por tan só 3 e 5 puntos respectivamente.
Boston Celtics
miniatura|Partido entre os Nets e os Celtics no [[Barclays Center en 2012.]] A rivalidade dos Nets cos Boston Celtics comezou a principios da década de 2000 debido á proximidade xeográfica e ás súas estrelas incipientes. Os Nets estaban liderados por Jason Kidd e Kenyon Martin, mentres que os Celtics estaban a rexurdir da man de Paul Pierce e Antoine Walker. A rivalidade comezou a caldearse nas Finais da Conferencia Leste de 2002, que foi precedida por comentarios ofensivos dos Celtics que afirmaban que Martin era un "falso" tipo duro. A presión foi aumentando co desenvolvemento da serie, e as tensións da pista parecían discorrer cara as bancadas. Afeccionados dos Celtics increparon a Kidd e a súa familia, con cánticos de "Wife Beater!" (do inglés: maltratador) en resposta aos cargos do xogador por abuso familiar en 2001. Cando a serie regresou a Nova Jersey, os fans das Nets responderon, con esgrimindo algúns carteis que dicían: "Will someone please stab Paul Pierce?" (do inglés: Por favor, podería alguén acoitelar a Paul Pierce?) referíndose a un incidente nunha discoteca no ano 2000 na que Pierce foi acoitelado once veces. Preguntado pola situación, Kenyon Martin declarou: "Os nosos fans ódianos, os seus fans ódiannos". Bill Walton declarou que a serie Nets-Celtics foi o "principio da seguinte gran rivalidade da NBA".
Porén, a rivalidade entre as Nets e os Celtics pareceu arrefriarse significativamente en xuño de 2013 grazas ao traspaso que enviaba ás estrelas dos Celtics Garnett e Paul Pierce aos Nets en troques de Wallace, Humphries e outros. Esta medida foi considerada como unha fusión entre os dous equipos da División Atlántico. O locutor Celtics Sean Grande dixo: "É case coma se encontrásemos un moi bo lar para estes mozos. Non poderían ter encontrado un lugar mellor. Estes rapaces van estar no mercado de Nova York, nun equipo competitivo onde sairán na televisión nacional. É curioso, porque o inimigo do meu inimigo é o meu amigo. Así que, cos afeccionados dos Celtics sentíndose como se senten cos Heat e cos Knicks, os Nets case van ser case o segundo equipo de [Boston]".
Pavillóns
miniatura|right|325px|O [[Barclays Center.]]
Líderes históricos
Negra indica que ao xogador segue en activo na franquía. Cursiva indica que ao xogador segue en activo, mais non na franquía. "Nome*" inclúe puntos anotados para o equipo na época da ABA.
Galardóns individuais
Primeiro equipo All-NBA
Segundo equipo defensivo
Segundo equipo Rookie
Rapante pintado
Sinónimos
Ademais de polo basónimo citado, a especie tamén se coñeceu polos sinónimos:
Urea
Características
En cantidades menores, está presente no sangue, no fígado, na linfa e mais nos fluídos serosos, e tamén nos excrementos dos peixes e moitos outros animais inferiores. Tamén a atopamos no corazón, nos pulmóns, nos ósos e nos órganos reprodutivos así como no seme. A urea fórmase principalmente no fígado coma un produto final do metabolismo. O nitróxeno da urea, que constitúe a meirande parte do nitróxeno da urina, procede da descomposición das células do corpo, especialmente das proteínas dos alimentos. A urea está presente tamén nos fungos así como nas follas e sementes de numerosos legumes e cereais.
Ecopoiese
No contexto da exploración espacial, Haynes describe á ecopoiese coma a "fabricación dun ecosistema sostible sobre un planeta actualmente sen vida, un planeta estéril". É un tipo de enxeñaría planetaria e unha das primeiras etapas de terraformación. Nesta etapa primaria de creación dun ecosistema, unha vez as condiciós son favorables para a vida, comezase usualmente pola diseminación inicial de vida microbiana, nun principio de tipo extremófilo. Posteriormente, con condicións semellantes ás da Terra, a vida vexetal tamén podería ser trasladada, isto aceleraría a produción de osíxeno, que na teoría outorgaría ó planeta as condicións necesarias para acoller vida humana e animal.
Cinema de Italia
miniatura|dereita|Entrada aos estudios de Cinecittà O cinema de Italia comprende os filmes realizados en Italia ou por directores italianos.
Os inicios
O filme de Enrico Guazzone Quo Vadis (1912) foi un dos primeiros grandes éxitos da historia do cinema, empregando centos de extras. Cabiria, en 1914, foi unha produción aínda maior.
Rosidae
A subclase das rosídeas é un amplo grupo (taxon), que constitúe un terzo das dicotiledóneas, e comprende unhas 58.000 especies distribuídas entre 108 familias.
Altsasu
Xeografía
Alsasua atópase situada no val de Sakana. Tanto Pamplona como Vitoria atópanse a media hora de aquí e a unha distancia un pouco maior localízase Donostia. Bilbao e Baiona atópanse a máis dunha hora.
Festas
En febreiro tamén é tradición celebrar Santa Agueda.
Pataca de Galicia
O tubérculo definido como Pataca de Galicia correspóndese coa especie Solanum tuberosum L., da variedade cultivada "Kennebec", destinada ao consumo humano. Esta denominación de orixe abrangue unha superficie agrícola situada anualmente en torno ás 1.500 a 1.800 hectáreas de cultivo.
A pataca
Segundo o Ministerio de Medio Ambiente, Rural e Mariño:
Charles Lucien Bonaparte
Abreviatura
A abreviatura Bonaparte emprégase para indicar a este naturalista como autoridade na descrición e taxonomía en zooloxía.
Galactosa-1-fosfato uridiltransferase
A galactosa-1-fosfato uridiltransferase (GALT) é un encima responsable de converter a galactosa inxerida en glicosa.
Río Guadalope
Ten na súa canle os encoros de Santolea, Calanda e Civan en Caspe; así como a Estanca de Alcañiz e o encoro de Berge no seu afluente o Guadalopillo. Os seus afluentes son pola marxe dereita o río Bergantes, o Fortanete, o Bordón e o Mezquín e pola esquerda o río Aliaga e o Guadalopillo.
Imperivm: Great Battles of Rome
Galos
As unidades dos galos son: Guerreiro, arqueiro, guerreiro con hacha, lanceiro, xinete, guerreira, guerreiro de Fand e druída.
Toques
Economía
A economía do concello de Toques céntrase na gandaría vacún e no sector forestal.
Convención para a protección ambiental mariña do Atlántico Nordeste
Esta convención supuxo un cambio no xeito de protexer os ambientes mariños pois intenta regular todas as fontes de polución mariña nun único marco instrumental.
Áreas Mariñas Protexidas pola OSPAR
En canto ás áreas OSPAR declaradas e vencelladas ao territorio de España, existen os seguintes áreas mariñas protexidas :
Sobrado, Melias, Coles
Sobrado é un lugar da parroquia de Melias no concello ourensán de Coles na comarca de Ourense. Tiña 29 habitantes no ano 2011 segundo datos do INE e do IGE, dos cales 12 eran homes e 17 mulleres.
Polipéptido pancreático
A función do polipéptido pancreático é autorregular as actividades secretoras do páncreas, tanto exócrinas coma endócrinas, e ten tamén efectos sobre os niveis de glicóxeno, favorecendo a glicoxenólise, e as secrecións gastrointestinais. Inhibe a contracción da vesícula biliar e a secreción pancreática. Reduce o apetito e o consumo de alimentos.
José Izquierdo Durán
José Bienvenido Izquierdo Durán (asinaba Yzquierdo Durán) nado o 22 de marzo de 1890 en Tui e finado o 23 de outubro de 1939 nun cárcere de Madrid, foi un ilustrador e debuxante galego.
María Eugenia Rodríguez Palop
María Eugenia Rodríguez Palop, nada en Llerena (Provincia de Badaxoz) o 9 de marzo de 1970, é unha xurista e política española, profesora de filosofía do dereito na Universidade Carlos III de Madrid, especializada en dereitos humanos.
María de Aragón (1482-1517)
Traxectoria
María naceu en Córdoba, pertencente entón ao reino de Castela. A súa nai, Isabel, estaba embarazada de xemelgos. A primeira en nacer foi María. O segundo, varón, naceu morto.
María casou con dezaoito anos, o 30 de outubro de 1500, co rei Manuel I de Portugal, viúvo da súa irmá máis vella Isabel de Aragón desde 1498, continuando así coa política de sucesivas vodas entre as familias reais portuguesa e castelá-aragonesas, no intento de unir os reinos ibéricos que, nesa época, comprendían baixo unha coroa Portugal, Aragón e Castela. Así, despois da morte de María, o rei Manuel I casaría con Leonor de Austria, filla de Xoana I de Castela e Filipe o Fermoso, e sobriña, por tanto, de María de Aragón. Porén, a política de alianzas matrimoniais entre España e Portugal non quedaría aí, xa que o futuro rei de Portugal, Xoán III, fillo de María de Aragón e Manuel I de Portugal, casaría con Catarina de Austria, filla máis nova de Xoana I de Castela e irmá de Carlos V, que estivo recluída durante toda a súa infancia en Tordesillas canda a súa nai.
Ugarit
Historia
Ugarit converteuse en reino vasalo de Exipto en tempo de Tuthmosis III (metade do século –XV). O -1340 Suppiluliumas I, rei hitita, fixo a primeira expedición a Siria. Addu-Nirari, rei de Nuhase, Itur-Addu, rei de Mukish (Alalakh) e Aki-Tesup, rei de Niya, formaron alianza contra os hititas e xuntos atacaron Ugarit, cuxo rei Niqm-Addu II, non se quixera unir á coalición (nunha carta o rei hitita pídelle que non lle sexa hostil, pero evita utilizar a palabra submisión). Os ataques continuados de Alalakh-Mukish, Niya e Nuhase sobre Ugarit obrigaron o rei Niqm-Addu II a buscar axuda, e dirixiuse ao rei hitita, a quen ofreceu o sometemento. Suppiluliumas enviou tropas que expulsaron os atacantes e, ao mesmo tempo, capturou Alalakh. O rei de Ugarit fixo valiosos agasallos aos comandantes hititas que salvaran a cidade e despois foi a Alalakh facer submisión persoal ao rei hitita. Foi o primeiro vasalo exipcio que cambiou de bando.
Ini-Tesub, rei de Karkemish, ocupábase de todos os asuntos de Siria por delegación de Tudhaliyas IV e resolveu un conflito fronteirizo que supuxo a separación de Siyanni de Ugarit. Cando dous irmáns se rebelaron contra Amistamru II de Ugarit, Ini-Tesub protexeunos e os dous rebeldes, a pesar de que cobraron a parte da herdanza materna que reclamaban, foron enviados desterrados a Alashiya; tamén autorizou a extradición da muller adúltera de Ammistamru II de Ugarit, pero neste caso con permiso de Tudhaliyas, que era o seu tío (a extradición supuxo a morte da princesa.
Despois as cartas acabanse. Conserváronse nun almacén porque a xente da cidade fuxiu e as casas serían saqueadas e algunhas queimadas, pero os almacéns de cartas non eran de interese para os saqueadores. A cidade non foi nunca máis habitada nin polos antigos habitantes nin polos invasores, e as cartas conserváronse.
Norður-Þingeyjarsýsla
Xeografía
Este se encontra ao norte de Islandia, na rexión de Norðurland Eystra. O condado de Norður-Þingeyjarsýsla limita cos condados de Norður-Múlasýsla ao leste, Suður-Þingeyjarsýsla ao sur, e coa cidade independente de Húsavík ao oeste. Neste condado está o punto máis setentrional da illa, Hraunhafnartangi. O seu clima é frío en inverno e temperado no verán. O condado abrangue unha extensión de 5.393 quilómetros cadrados.
Demografía
Nos 5.393 quilómetros cadrados que abrangue este concello residen un total de 3.727 habitantes polo que a súa densidade de poboación é de 0,7 habitantes por quilómetro cadrado.
Luis Piedrahita
Radio e televisión
Entre outubro e novembro de 2020 presentou na Televisión de Galicia o programa musical A voltas coa música, do que só se emitiron catro episodios.
Cefalaspidomorfos
Clasificación
Desde entón, as opinións sobre os vertebrados sen mandíbulas cambiaron.
Situación sistemática das lampreas
Moitos autores consideran aínda os cefalaspidomorfos como unha clase cun só grupo actual, as lampreas (petromizontiformes). Algunhas obras de referencia e bases de datos consideran Cephalaspidomorphi como unha clase linneana cuxos únicos representantes viventes son as lampreas.
Crass
Historia
O selo, dirixido por Penny Rimbaud, seguía un patrón estético determinado nas capas dos discos, popularizando a tipografía Glue stencil, usada en todos os textos. Posteriormente, Crass Records serviu de inspiración para outros selos discográficos independentes montados por antigos artistas que figuraban nel, como Spiderleg Records de Flux of Pink Indians ou Bluurg de Subhumans. A política do selo era lanzar sempre grupos novos, polo que á parte de Crass, ningún grupo publicaba máis dun disco no selo (agás a excepción de Poison Girls na primeira época). Como unha medida, en parte, para esquivar esta regra, creouse o subselo Corpus Christi, que editou os primeiros LP's de Conflict e Rudimentary Peni.
Along Came Polly
Along Came Polly é un filme estadounidense dirixido e guionizado por John Hamburg que foi estreado no 2004. Está protagonizado por Ben Stiller e Jennifer Aniston.
Andre Agassi
O apoxeo: crise e recuperación
Desde que Rod Laver gañara o Grand Slam en 1969 non houbera tenista masculino ningún que o fixera, e foi Andre Agassi o único tenista que, desde esa data, gañou os catro torneos do Grand Slam. Como non os acadou no mesmo ano chámaselle Grand Slam de carreira. Os torneos foron: Aberto de Australia (1995, 2000, 2001 e 2003), Torneo de Roland Garros (1999), Torneo de Wimbledon (1992) e Aberto dos Estados Unidos (1994 e 1999). Como ademais gañou a medalla de ouro olímpica en 1996, el e Rafael Nadal son os únicos tenistas masculinos que gañaron o denominado Golden Slam (os catro torneos do Grand Slam e mais o ouro olímpico).
Anniviers
miniatura|Aldea de [[Chandolin no concello de Anniviers]] Anniviers é un concello suízo do distrito de Sierre, no cantón de Valais. A súa poboación é de 2.611 habitantes (2011).
Espiña (botánica)
As espiñas son en botánica pugas duras e agudas que nacen no talo ou pólas dalgunhas plantas. Tamén se denominan espiños ou picos. Son formacións agudas, ás veces ramificadas, provistas de tecido vascular, moi ricas en tecidos de sostén e, como consecuencia, ríxidas. As espiñas poden ter a súa orixe como transformación do talo, é dicir, que son pólas reducidas, coma ocorre no abruñeiro (Prunus spinosa) ou na acacia americana (Gleditsia triacanthos), e se denominan espiñas caulinares. Neste caso, o tecido vascular da espiña é unha continuación do tronco do talo. Hydrolea spinosa, planta palustre típica de brañas e zonas húmidas, é un exemplo ilustrativo de espiña caulinar, xa que as súas espiñas ás veces levan follas miudiñas, o mesmo que un talo. As espiñas tamén poden ser o resultado da transformación dunha folla, como é o caso das cactáceas e das especies do xénero Berberis, e se denominan espiñas foliares. Finalmente, en casos moi raros, as espiñas poden ser o resultado da modificación da raíz a través dun intenso proceso de lignificación e se denominan espiñas radicais. Varios termos comunmente utilizados en botánica derivan da palabra espiña. Así «espiñento/a» refírese a un tecido, órgano ou a unha planta que presenta espiñas; «espinuloso/a» ou «espinescente», cando as espiñas que mostra son miúdas.
Palmeiral de Elx
Composición
miniatura|A Palmeira Imperial na Horta del Cura. miniatura|200px|Panorámica de Elx co Palmeiral en primeiro termo. Os conxuntos máis coñecidos do Palmeiral son o Parque Municipal, a Horta d'Avall, a Horta del Cura e a Horta del Xocolater. De entre todos, os mellores e máis antigos exemplares están no chamado Horta del Cura, dentro do gran Palmeiral. O nome vénlle dado do seu propietario no ano 1918. Algúns exemplares teñen máis de 300 anos. Hai que ter en conta que a palmeira ten unha vida media de 250 a 300 anos. Estas palmeiras son da mesma especie que as de Irán. Son datileras e é en decembro cando dan o seu froito. Ademais hai algunhas outras especies tropicais.
Federico Ribas
Vida persoal
É irmán do xornalista José Ribas Montenegro. A súa filla Maryan Ribas Sicilia (1933) é tamén pintora.
La Flèche Wallonne
Frecha Valoa feminina
Dende o ano 1998, a proba tamén conta cunha proba feminina que oficialmente se denomina La Flèche Wallonne Féminine. Dende a súa creación sempre formou parte da Copa do Mundo. Desde a súa creación no ano 2016 forma parte do UCI WorldTour feminino. Conta con arredor da metade de quilometraxe da proba masculina debido a que xa comeza en Huy con simlares características.
Lipotropina
A lipotropina é unha hormona polipeptídica orixinada polo corte do precursor proopiomelanocortina (POMC). A POMC prodúcese na adenohipófise ou pituitaria anterior, e sofre un corte proteolítico, formando a hormona adrenocorticotropa (ACTH), a γ-MSH e a β-lipotropina (β-LPH).
β-Lipotropina
Pode ser cortado en péptidos menores. Nos humanos os posibles fragmentos que pode orixinar son : γ-lipotropina, β-MSH, e β-endorfina.
Estimula os melanocitos para que produzan melanina. A β-lipotropina tamén ten funcións mobilizadoras dos lípidos, como a lipólise e a esteroidoxénese.
Pola Negri
Barbara Apolonia Chałupec, nado en Lipno (Polonia) o 3 de xaneiro de 1897 e finada en San Antonio o 1 de agosto de 1987, foi unha actriz polaca de ascendencia eslovaca, coñecida artisticamente baixo o pseudónimo de Pola Negri, unha das grandes divas do cine mudo. Nacionalizouse estadounidense en 1951.
Carreira no cinema
Coa chegada do cinema sonoro, a súa popularidade da década de 1920 esvaeceu por completo debido ao seu forte acento polaco e a súa dificultade para falar inglés. Regresou a Alemaña, e traballou para os estudos UFA, controlados por entón por Goebbels. Protagonizou, en 1935, o filme Mazurka, de Willi Forst. Con todo, polas súas supostas raíces xudías, emigrou outra vez aos Estados Unidos na década de 1940 e nacionalizouse estadounidense.
Lamprea
O seu esqueleto é cartilaxinoso. É parasito doutros peixes e, por veces, tamén de mamíferos mariños. O seu ciclo vital é anadromo, é dicir: nace nos ríos, medra no mar e regresa ó río para reproducirse, momento no que se captura para o seu consumo.
Gastronomicamente, é un peixe comestible moi apreciado por moitos. Considérase peixe azul (de alto contido graxo). Existe unha especie similar, a lamprea de río (Lampetra fluviatilis), que tamén madura no mar. Distínguese polo seu menor tamaño corporal e o da ventosa bucal.
Descrición
A ámbolos lados do tronco, tralos ollos, mostra sete orificios branquiais. Posúe uns ollos rudimentarios, que se atopan por debaixo da pel, e que carecen de músculos oculares propios.
Hábitat e distribución
Eladio Rodríguez conta no seu Diccionario enciclopédico gallego-castellano que:
Sinonimia
Tamén o nome científico de Petromyzon significa chupador de pedras. Antigamente clasificábase como da orde dos ciclóstomos, pola súa boca redonda. Corominas propón a etimoloxía do latín tardío naupreda, alterado posteriormente en lampreda, por probable influencia de lambere, lamber.
Chuecatown
Argumento
Leo (Pepón Nieto) e Rey (Carlos Fuentes) son unha parella gai de osos que viven no barrio madrileño de Chueca. Por outra banda, Víctor (Pablo Puyol) é o dono dunha inmobiliaria que pretende remodelar todo o barrio, e para conseguilo intentará asasinar a todas as vellas da zona para logo conseguir os seus pisos.
Monumento a Cabalo Tolo
A estatua terá unha anchura de 195 metros e unha altura de 172 metros. A cabeza de Cabalo Tolo terá 27 metros de altura. A construción do monumento comezou en 1948, e aínda hoxe dista moito de rematar.
Fórmula de Euler
para todo número real x, que representa un ángulo no plano complexo. Nela, e é a base do logaritmo natural, i é a unidade imaxinaria, \sen x e \cos x son as funcións trigonométricas seno e coseno.
Demostración usando as series de Taylor
O reordenamento é posible debido a que cada serie é absolutamente converxente. Substituíndo z = x como un número real resulta identidade orixinal como a descubriu Euler.
Acidose respiratoria
A acidose prodúcese cando por mor dun problema ventilatorio vese elevada a presión parcial de dióxido de carbono (CO2). O aumento da CO2 produce un aumento dos protóns, causando unha baixada no pH sanguíneo. No organismo humano o CO2 disóciase nunha molécula de auga e nunha de ácido carbónico (H2CO3), e este á súa vez disóciase no ión bicarbonato e nun hidroxenión. A acumulación de CO2 ocasiona un aumento de hidroxenións e unha acidose.
Tratamento
Na maioría dos casos é imprescindible o tratamento etiolóxico adoitado.
Fragua Social
Traxectoria
En xullo de 1936, milicianos valenciáns incautaron o diario Las Provincias e nos seus talleres imprimiron, o inicialmente unitario, Fragua Social, que posteriormente quedaría como órgano da CNT en Valencia. O xornal tratou de ser algo máis que un rotativo sindical acompañando as opinións con informacións xerais, espectáculos e caricaturas de Vas e Muro. O seu director foi Manuel Villar Mingo.
En 1939, deixou de se editar, e só reapareceu de xeito clandestino en 1944 editado por Ramón Rufat<ins class="diffchange diffchange-inline"> pasando a ser semanario e chegando aos 6.000 exemplares de tirada entre 1944 e 1946. Posteriormente, seguiuse editando mais sen continuidade, con varias interrupcións e reaparicións.
No ano 2006, a CGT en Valencia recuperou o nome da cabeceira, editando dous boletíns en papel. A partir de 2016, a Rexional de Levante da CNT-AIT continuou coa VIª época.
En América
Tamén, en 1963, apareceu un xornal homónimo en Caracas, portavoz da CNT reunificada de Venezuela que apenas chegou ós 3 números.
Estatólito (botánica)
En botánica, un estatólito é un corpúsculo sólido (por exemplo, un gran de area ou outra inclusión sólida) que se pode mover con facilidade no interior do fluído contido dun estatocisto que descansa na superficie inferior dunha célula, e que se cre que intervén na percepción da gravidade.
Estatólitos e xeotropismo
O xeotropismo involucra catro pasos secuenciais: a percepción do estímulo gravitatorio, a produción de sinais en células sensoras da gravidade, a transdución de sinais tanto dentro de células sensoras como entre células e, finalmente, a resposta. De acordo con hipóteses vixentes, a gravidade é percibida polos estatólitos. A existencia de tales organelas foi suxerida polo científico austríaco Gottlieb Haberlandt e por B. Nemec, na antiga Checoslovaquia, a principios do século XX. Eles observaron que cando se curta a punta da raíz, esta perde a capacidade de responder á gravidade. Durante moito tempo pensouse que isto se debía á presenza de células especializadas do caule e da caliptra. As células internas —ou centrais— da caliptra parece que son análogas aos estatocistos que se encontran en moitos animais (como, por exemplo, nos moluscos). Ao igual que os estatocistos, estas células conteñen estatólitos, partículas que se moven en resposta á gravidade. Nas medusas, os estatólitos consisten en grans de sales de calcio.
Steven Soderbergh
Steven Andrew Soderbergh, nado en Atlanta (Xeorxia) o 14 de xaneiro de 1963, é un director de cine e guionista estadounidense. Tamén adoita traballar como director de fotografía e montador, empregando os pseudónimos de Peter Andrews e Mary Ann Bernard respectivamente.
Predrag Danilović
Traxectoria
A nivel de selección nacional, Danilović, conseguiu gañar catro campionatos de Europa (1989, 1991, 1995, 1997) e un terceiro posto (1999), así como a medalla de prata nos Xogos Olímpicos de Atlanta 1996) tras perder na final fronte a selección estadounidense. A nivel individual Danilović foi nomeado mellor xogador europeo en 1995, Mr. Europa en 1998 e MVP da lega italiana en 1998. Despois da súa retirada foi co-presidente do KK Partizan de Belgrado xunto a Vlade Divac e dende 2007 único presidente. Está casado coa reporteira deportiva Svetlana Danilović, coa que ten tres fillos, e é membro da ONG Grupa 7 adicada a axudar aos nenos afectados polas guerras iugoslavas.
Gran Premio do Brasil de 1996
Johnny Herbert comezou desde o pit lane logo de cambiar ao coche de reserva debido a problemas eléctricos.
Tanto Martin Brundle como David Coulthard non chegaron á meta nas dúas primeiras carreiras desta tempada.
Monty Python's The Meaning of Life
Monty Python's The Meaning of Life (en galego, O Senso da Vida) é o cuarto filme do grupo de comedia inglés Monty Python, estreada en 1983. Dirixida por Terry Jones, o seu guión foi escrito polos seis Monty Python: Terry Jones, Terry Gilliam, Eric Idle, John Cleese, Michael Palin e Graham Chapman. Con cancións de Eric Idle, o filme foi un éxito.
Sinopse
A cinta, que mostra o humor dos Python, xa un selo de marca, é unha serie de sketches que pretenden, dun xeito satírico, mostrar as diferentes etapas da vida e chegar á conclusión sobre o senso da mesma. O nacemento, a educación, a continxencia, a idade madura, a enfermidade e a morte son temas que se tratan de maneira irreverente polos Python, nun ton de comedia musical surrealista. Os Monty Python prometeron que ían ofender a todo o mundo e cumprírono: políticos, patriotas, burgueses e obreiros, católicos e protestantes, crentes e ateos, ou, o que é o mesmo, a anarquía levada ó humor.
Santiago (nome)
Santiago
É a segunda forma do nome máis común en Galiza tras Diego, e a forma máis común en español, en honra a un dos apóstolos de Xesús, Ya'akov fillo de Zebedeo, coñecido como Santiago o Maior, patrón de Galiza.
Iago
Iago é tamén a versión do nome en lingua galesa; algúns reis galeses medievais chamáronse Iago, como Iago ap Beli.
Manuel Serafín Fandiño
Manuel Serafín Fandiño, nado en Laxe o 28 de febreiro de 1889 e finado en Buenos Aires o 6 de febreiro de 1960, foi un sindicalista e xornalista galego.
George Boole
Traxectoria
Como inventor da álxebra de Boole, a base da aritmética computacional moderna, Boole está considerado como un dos fundadores do campo das ciencias da computación. En 1854 publicou An Investigation of the Laws of Thought no que desenvolvía un sistema de regras que permitía expresar, manipular e simplificar problemas lóxicos e filosóficos cuxos argumentos admiten dous estados (verdadeiro ou falso) por procedementos matemáticos.
Parador de turismo
Parador de Cardona
Instalado no Castelo de Cardona Barcelona, que ten as súas orixes no século III a.C., no que os iberos xa construíran no lugar unha fortificación e que, na alta Idade Media, foi fronteira da Marca Hispánica con Al-Andalus.
Neste enclave establecéronse as tropas francas de Carlomagno a finais do século VIII. Cen anos máis tarde, o conde Wifredo I o Viloso impulsou a construción do castelo e lle outorgou a primeira carta de poboación.
Parador de Úbeda
O Parador de Úbeda, un dos paradores máis antigos de España, posto que foi inaugurado en 1930, emprázase no Palacio do Deán Ortega, declarado Ben de Interese Cultural, antiga casa nobiliaria de estilo renacentista de traza clásica atribuída ao arquitecto Andrés de Vandelvira. De feito, trátase do antigo palacio que ocupaba o deán da contigua Sacra Capela do Salvador.
O palacio foi construído no século XVI e reformado ao longo do XVII. Consta duna sobria fachada de pedra cunha fermosa entrada adintelada. No seu interior destaca o patio de dupla galería, coa parte superior acristalada e unha serie de delicadas columnas de estilo renacentista-nazarí.
Bernardo Bertolucci
Traxectoria
Fillo dunha profesora e dun crítico de cinema e historiador da arte, comezou a escribir aos quince anos e axiña recibiu varios premios literarios. A profesión do seu pai axudouno na súa carreira, xa que despois de que este publicase a primeira novela de Pier Paolo Pasolini, o director contratou a Bertolucci como axudante no seu filme Accattone.
Os temas políticos e sociais están ben presentes na súa obra, desde a súa segunda película, Prima della rivoluzione.
HC Dinamo Minsk
Historia
No 2009 proclamouse campión da Spengler Cup ao vencer ao HC Davos por 1 a 3 o 31 de decembro do 2009.
Músculo flexor común superficial dos dedos da man
Orixe e insercións
Este músculo posúe dúas grandes porcións:
Función
É un flexor da articulación metacarpofalánxica, interfalánxica proximal de cada dedo e da articulación do pulso.
Innervación
É innervado polo nervio mediano.
José María Cibeira
Traxectoria
Colaborou en El Regionalista de Chantada, Céltiga, Vida Gallega e El Pueblo Gallego. Morreu no Carballiño aos 29 anos.
Imperio Sikh
Banda Singh Bahadur
Banda Singh Bahadur (tamén coñecido como Lachman Das, Lachman Dev e Madho Das ), (1670–1716) coñeceu o Gurú Gobind Singh en Nanded e adoptou a fe sikh. Pouco tempo antes da súa morte, o gurú Gobind Singh ordenoulle que reconquistase o Punjab e deulle unha carta que ordenaba a todos os sikhs que se xuntasen con el. Tras pasar dous anos reunindo apoiadores, Banda Singh Bahadur iniciou un levantamento agrario nos latifundios das familias de Zamindar, distribuíndo as terras entre os campesiños pobres que plantaban naquela terra. Banda Singh Bahadur iniciou a súa rebelión coa derrota dos exércitos mogois en Samana e Sadhaura e a rebelión culminou coa derrota de Sirhind. Durante a rebelión, Banda Singh Bahadur determinouse a destruír as cidades nas cales os mogois foran crueis cos seguidores do gurú Gobind Singh. Executou Wazir Khan como vinganza polas mortes dos fillos de Gobind Singh e de Budhu Shah trala vitoria sikh en Sirhind. Gobernou o territorio entre os ríos Sutlej e Yamuna, estableceu a capital nos Himalaias en Lohgarh e cuñou moedas cos nomes do Gurú Nanak e do Gurú Gobind Singh. En 1716, o seu exército foi derrotado polos mogois durante a tentativa de defender a fortaleza en Gurdas Nangal. El foi capturado con 700 dos seus homes, sendo todos mandados a Delhi, onde foron torturados e executados tras rexeitar a conversión ao islam.
Política relixiosa
O Imperio Sikh era idiosincrático na medida en que permitía homes doutras relixións que non fose o sikhismo que exercesen posicións de mando. De feito, devotos de todas as relixións eran respectados de igual xeito polos sikhs e polos seus gobernantes. Sadhus, santos, bairagis e ioguis hindús, faquires e pirs musulmáns; e sacerdotes cristiáns eran todos considerados dignos da atención sikh.
Ayent
miniatura|Aldea de Anzere Ayent é un concello suízo do distrito de Hérens, no cantón de Valais. A súa poboación é de 3.680 habitantes (2011).
Peto de ánimas
Significado
Moitos deles foron construídos pola devoción dun fregués ou polos veciños dun lugar. Son moi curiosas as advertencias que se fan no seu nome. Por exemplo, no de Famelga de Aguasantas (Cerdedo-Cotobade) lese textualmente: "Un alma tienes y no más, si la pierdes qué harás...". Tamén se invita a recordar os antepasados: "Ave María Purísima. Acordaos de las ánimas de vuestros padres o abuelos o tíos o parientes o amigos". E, noutra parte do oratorio, apréciase esta inscrición: "Rogad por nos, Señor, y socorrednos con vuestros sufragios que nos pidiremos por vos".
Pirita
Outros sulfuros
Outros minerais nos que a presenza de xofre é destacada son:
Dark Souls
Dark Souls (ダークソウル) é un videoxogo de acción e rol ambientado nun mundo aberto. Foi desenvolvido e publicado para PlayStation 3 e Xbox 360 por From Software no Xapón e publicado por Namco Bandai Games internacionalmente. É un sucesor espiritual de Demon's Souls, e inicialmente comezou o proxecto baixo o título Project Dark. O xogo foi lanzado no 2011. O 24 de agosto de 2012, a edición "Prepare to Die" de Dark Souls foi lanzada para PC, con contido adicional non dispoñible para PlayStation 3 e Xbox 360. O 23 de outubro de 2012, o contido adicional para PC foi lanzado como contido descargable nesas consolas co nome de Artorias of the Abyss. A súa secuala, Dark Souls II foi lanzada no 2014.
Parque Nacional da Peneda-Gerês
Situación
Este parque nacional sitúase na noroeste portugués, repartíndose entre os distritos Viana do Castelo, Braga e Vila Real no que é a zona raiana do Minho e Trás-os-Montes coa Galiza. O parque ocupa 69.596 ha. de vinte e dúas freguesías de Melgaço, Arcos de Valdevez e Ponte da Barca (no distrito de Viana do Castelo), Terras de Bouro (distrito de Braga) e Montalegre (distrito de Vila Real). Abrangue o territorio desde a serra da Peneda ata a serra do Xurés, o cal acolle ás serra de Soajo e serra Amarela.
Xeoloxía
No parque identifícanse as seguintes unidades litolóxicas esenciais :
Demografía
Algunhas das aldeas das terras altas están situadas preto das terras cultivables. Os socalcos, construídos para aproveitar mellor estas escasas terras, e as casas tradicionais, con paredes de granito e tellados de palla, configuran a paisaxe característica do parque. Son características deste modelo as aldeas de Pitões das Júnias e Ermida.
Invertebrados
Entre as especies de invertebrados do parque destacan as bolboretas Euphydryas aurinia e Callimorpha quadripunctata, o escornabois Lucanus cervus e o gasterópodo Geomalacus maculosus.
Aves
As especies de aves do parque natural que están catalogadas como especies de interese de conservación dentro da rede Natura 2000 son :
María de Aragón (raíña de Castela)
María de Aragón, nada o 24 de febreiro de 1403, ao parecer en Medina del Campo (reino de Castela) e finada o 18 de febreiro de 1445 en Villacastín (reino de Castela), tamén coñecida como María de Trastámara, foi unha infanta de Aragón que ocupou o trono de Castela como consorte do rei Xoán II entre 1420 e 1445.
Santa Comba
Santa Comba é un concello da provincia da Coruña, pertencente á comarca do Xallas. Segundo o IGE en 2015 tiña 9.635 habitantes (10.487 no 2009, 10.588 no 2007, 10.647 no 2006, 10.683 no 2005, 10.704 no 2004, 10.823 en 2003). O seu xentilicio é «» ou «».
Xeografía
A capital do concello é Santa Cataliña de Armada, fusionada co núcleo de poboación de Santa Comba, situada case no centro xeográfico do municipio. Está a 62 km da Coruña, 28 de Santiago de Compostela (ámbalas dúas con aeroporto) e a 68 de Fisterra.
Lugares de Santa Comba
Para unha lista completa de todos os lugares do concello de Santa Comba vexa: Lugares de Santa Comba.